Nimfa

Nimfa (, nymphē) sengrieķu mitoloģijā ir dabas dievība, parasti tiek attēlota kā jauna, skaista sieviete. Bija vairāku veidu nimfas, tai skaitā driādas (mežu nimfas), najādas (upju nimfas), nereīdas (jūras nimfas), oreādas (kalnu un alu nimfas). Nimfas nebija nemirstīgas, tomēr tām bija garš mūžs.

No nimfas ir cēlies arī nimfomānijas (slimīgi kāpināta sievietes dzimumdziņa) jēdziens.

Nimfas tika uzskatītas par dabas sargātājām un draudzenēm, kas cilvēkiem bieži palīdzēja vai tos aizsargāja. Nimfas bieži kalpoja lielajiem dieviem vai bija to pavadoņi, piemēram, Artemīdas medību biedres vai Poseidona un Apollona mīļākās.

Senajā Grieķijā nimfām tika veltīti altāri un svētvietas, īpaši pie avotiem, upēm un mežiem. Tās tika godinātas kā labvēlīgas dabas gari, kas palīdzēja zemkopjiem, medniekiem un ceļotājiem.

 Ārējās saites 

Kategorija:Sengrieķu mitoloģija